Pop-Angelovov dom

Pop-Angelovov dom ()KOLEKTÍV AUTOROV. Goľama enciklopedija „Bălgarija“. Tom. 9. PANREM. Sofia : Bălgarska akademija na naukite – Naučnoinformacionen centăr „Bălgarska enciklopedija“, 2012. ISBN 978-954-8104-31-9. S. 3500. (po bulharsky)DABKOVA, Daniela. Triavna. Varna : Izdatelstvo „Slavena“. 36 s. ISBN 9545792353. S. 29. (po bulharsky) je dom z konca 18. storočia,DIMITROVA, Irina. Na razchodka iz văzroždenska Triavna. Varna : Izdatelstvo „Slavena“. 2018. 72 s. ISBN 9786191901289. S. 53. (po bulharsky)BONEVA, Ivanka. Triavna. Sofia : Izdatelstvo na Otečestvenija front. 1982. 312 s. ISBN 9531412411. S. 243 – 244. (po bulharsky) ktorý sa nachádza v meste Triavna v Gabrovskej oblasti v severnom Bulharsku.BOSILKOV, Ľuben; GORANOVA, Lidija. Magičnata Triavna. Veliko Tarnovo : Izdatelstvo Bosilkoff. 2004. 48 s. ISBN 9549099296. S. 13. (po bulharsky)STAMOV, Stefan. Bălgarsko architekturno nasledstvo – selišta – cărkvi – manastiri. Sofia : Stefan Stamov. 516 s. 2016. S. 477. (po bulharsky)

Budova má pridelený štatút kultúrnej pamiatky národného významu. Dom je jedným z desiatich objektov trevnenského Špecializovaného múzea rezbárskeho a zografského umenia. Je najstarším zachovaným obrodeneckým domom v Triavne. 

 Iné názvy 
Budova je známa aj ako Dom popa Angela Pandurského (), alebo Popangelovov dom (). 

 Pôvod názvu 
Dom je pomenovaný po svojom majiteľovi popovi Angelovi Pandurskom, ktorý bol strýkom revolucionára Angela Kănčeva.

 Lokalita 
Pop-Angelovov dom sa nachádza v historickej časti mesta Triavna na ulici „Ivanka Gorova“ (, doslova ulica Ivanky Gorovovej) č. 4. 

 Dejiny 
Budova bola postavená na konci 19. storočia, pred nájazdmi kărdžalijcov v roku 1798, čo z nej robí najstarší zachovaný obrodenecký dom v Triavne. 

V roku 1967 dom získal štatút kultúrnej pamiatky národného významu. V roku 2013 prebehli na budove reštauračné práce. 

 Charakteristika 
Budova je predstaviteľom ranoobrodeneckého typu tradičného trevnenského domu. Pri výstavbe boli použité predovšetkým kameň (len prízemná časť budovy a strecha), drevo a biela omietka, čo sú typické regionálne materiály.

Dom je dvojposchodový. Prízemie domu je masívne, kamenné a je čiastočne vkopané do zeme. Výnimkou je južná stena budovy, ktorá je v prízemnej časti tvorená skeletom z drevených trámov s výplňami medzi nimi. Nadzemné poschodie je tvorené skeletom z drevených trámov s výplňami. Zvonku sú steny nadzemného poschodia omietnuté a obložené drevenými doskami. 

Plánom rozdelenia základných miestností je Pop-Angelovov dom typickým predstaviteľom trevnenského typu staroplaninského domu. V prízemnej časti domu sa nachádzala remeselná dielňa a sklad.

Prízemie je s nadzemným poschodím domu spojené vonkajším dreveným schodiskom.

Pri južnej a západnej fasáde domu sa na nadzemnom poschodí nachádza otvorená galéria, tzv. čardak (v priestoroch čardaku sa nachádzala aj toaleta a umývadlo), okolo ktorého sú rozmiestnené miestnosti. Priamo z čardaku sú dostupné dve miestnosti na nadzemnom poschodí, predovšetkým veľká obytná izba (nazývaná nárečovo kăšti) s pre trevnenský kraj typickým rohovým polkruhovým ohniskom a malá skladová miestnosť (tzv. kiler), ktorá sa nachádza v priestore nad schodiskom. Ďalšia miestnosť je dostupná len z veľkej obytnej izby. Ide o malú obytnú miestnosť (nazývaná nárečovo soba) vyhrievanú pecou umiestnenou v stene. Táto miestnosť nebola priamo prepojená s čardakom. Slúžila ako spálňa aj ako obývačka. Murovaná piecka v stene miestnosti bola vyhrievaná ohniskom z vedľajšej veľkej obytnej miestnosti.

Strecha je zhotovená z kamenných dosiek.

Predná fasáda domu s čardakom je obrátená do priestranného dvora.

 Basreliéf Vasila Levského 
V roku 2016 bol na fasádu budovy umiestnený basreliéf zobrazujúci Vasila Levského. Autorkou diela je sochárka Rosica Skenderova a reliéf zhotovila v priebehu roku 2009.

 Štatút a dôvod pamiatkovej ochrany 
Kategória: kultúrna pamiatka národného významu 

Rok vyhlásenia: 1967

Dôvod pamiatkovej ochrany: architektonicko-staviteľská hodnota budovy

Oficiálny názov na zozname kultúrnych pamiatok: Kăšta na pop Angel Pandurski s dvora (, doslovne Dom popa Angela Pandurského s dvorom)

 Zaujímavosť 
 V dome sa pri jednej z návštev mesta skrýval bulharský revolucionár Vasil Levski spoločne s Angelom Kănčevom.

 Galéria 

 Referencie 

 Iné projekty 

Kategória:Stavby v Triavne
Kategória:Kultúrne pamiatky v Bulharsku
Kategória:Domy v Triavne
Kategória:Múzeá v Bulharsku